open-index/open-wikipedia-markdown huggingface dataset:
สุรันต์ จันทร์พิทักษ์

ทันตแพทย์ **สุรันต์ จันทร์พิทักษ์** (เกิด 1 กุมภาพันธ์ พ.ศ. 2499) เป็นนักการเมืองชาวไทย อดีตสมาชิกสภาผู้แทนราษฎรกรุงเทพมหานคร ในสังกัดพรรคประชาธิปัตย์ และเป็นน้องชายวิลาศ จันทร์พิทักษ์ อดีต สส.กทม.

## ประวัติ
สุรันต์ เกิดเมื่อวันที่ 1 กุมภาพันธ์ พ.ศ. 2499 สำเร็จการศึกษาระดับมัธยมปลาย จากโรงเรียนเตรียมอุดมศึกษา ปริญญาตรีจากคณะวิทยาศาสตร์ และคณะทันตแพทยศาสตร์ มหาวิทยาลัยเชียงใหม่ ปริญญาโท สาธารณสุขศาสตรมหาบัณฑิต จากมหาวิทยาลัยมหิดล

## งานการเมือง
สุรันต์ มีประสบการณ์การเมืองด้วยการเป็นสมาชิกสภากรุงเทพมหานคร (สก.) ในเขตบางกอกใหญ่ สังกัดพรรคประชาธิปัตย์มาอย่างยาวนานถึง 8 ปี 2 สมัย (พ.ศ. 2541 และ พ.ศ. 2545)

ในการเลือกตั้งปี พ.ศ. 2548 สุรันต์ ได้ลาออกจากตำแหน่ง สก. เพื่อลงสมัครเป็นสมาชิกสภาผู้แทนราษฎร (ส.ส.) ในเขต 32 กรุงเทพมหานคร ซึ่งประกอบด้วยเขตภาษีเจริญ แทนวิลาศ  พี่ชายที่ย้ายไปลงในเขตคลองสานแทนที่ ปราโมทย์ สุขุม ที่เลิกเล่นการเมืองไป ซึ่ง สุรันต์ ต้องพบกับ มานะ คงวุฒิปัญญา ผู้สมัครจากพรรคไทยรักไทย ผลการเลือกตั้ง มานะได้รับเลือกไปด้วยคะแนน 46,127 ขณะที่ สุรันต์ได้ 37,252 ต่อมา สุรันต์ ยังคงดำเนินกิจกรรมทางการเมืองกับทางพรรคประชาธิปัตย์อยู่ และลงสมัครรับเลือกตั้งอีกครั้งในปลายปี พ.ศ. 2550 และได้รับเลือกตั้งในที่สุด

ในการเลือกตั้ง พ.ศ. 2554 สุรันต์ ได้ลงสมัครรับเลือกตั้งในเขต 24 (เขตธนบุรี เขตบางกอกใหญ่ และเขตคลองสาน) และได้รับเลือกตั้งเป็น ส.ส.อีกหนึ่งสมัย

## เครื่องราชอิสริยาภรณ์

## อ้างอิง

* กรุงเทพมหานคร 
* นายสุรันต์ จันทร์พิทักษ์

## แหล่งข้อมูลอื่น
* เว็บไซต์ส่วนตัว ท.พ.สุรันต์ จันทร์พิทักษ์ 

หมวดหมู่:บุคคลจากอำเภออินทร์บุรี
หมวดหมู่:ทันตแพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะทันตแพทยศาสตร์ มหาวิทยาลัยเชียงใหม่
หมวดหมู่:บุคคลจากคณะสาธารณสุขศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
การคลอด

thumb|right|เด็กแรกเกิด

**การคลอด** เป็นการให้กำเนิดของสิ่งมีชีวิตที่เลี้ยงลูกด้วยนมหลังจากการตั้งครรภ์ ซึ่งเปลี่ยนภาวะจากตัวอ่อนในครรภ์ออกมาเผชิญสิ่งแวดล้อมภายนอก ซึ่งการคลอดโดยธรรมชาติทารกหรือตัวอ่อนจะออกทางช่องคลอด หรือกรณีที่คลอดธรรมชาติไม่ได้ แพทย์จะทำการผ่าตัดหน้าท้องเพื่อเอาเด็กออกมา

## การคลอดก่อนกำหนด
ผลการศึกษาของสถาบันวิจัยรหัสจีโนมของมนุษย์ของสหรัฐอเมริกาล่าสุดพบความเชื่อมโยงระหว่างการคลอดก่อนกำหนดและระดับคอเลสเตอรอลของผู้เป็นแม่ พบว่า ผู้หญิงที่มีระดับคอเลอเตอรอลสูงที่สุดคือ 261 มิลลิกรัมต่อเดซิลิตร (mg/dl) มีถึงประมาณ 12% ที่ให้กำเนิดบุตรก่อนกำหนด

## อ้างอิง

## แหล่งข้อมูลอื่น

* Child's growth after birth

หมวดหมู่:พัฒนาการของมนุษย์
หมวดหมู่:การคลอด
หมวดหมู่:สูติศาสตร์
หมวดหมู่:การตั้งครรภ์
อำเภอหนองบัวแดง

**อำเภอหนองบัวแดง** เป็นอำเภอหนึ่งของจังหวัดชัยภูมิ

## ประวัติ
* ปี พ.ศ. 2508 แยกพื้นที่ตำบลหนองบัวแดง และตำบลนางแดด จากอำเภอเกษตรสมบูรณ์ ไปตั้งเป็น **กิ่งอำเภอหนองบัวแดง** และให้ขึ้นการปกครองกับอำเภอเกษตรสมบูรณ์

* ปี พ.ศ. 2511 ตั้งตำบลถ้ำวัวแดง แยกออกจากตำบลนางแดด

* ปี พ.ศ. 2512 ยกฐานะเป็นกิ่งอำเภอหนองบัวแดง อำเภอเกษตรสมบูรณ์ ขึ้นเป็น **อำเภอหนองบัวแดง**

* ปี พ.ศ. 2512 ตั้งตำบลกุดชุมแสง แยกออกจากตำบลหนองบัวแดง

* ปี พ.ศ. 2516 ตั้งตำบลบ้านเจียง แยกออกจากตำบลถ้ำวัวแดง

* ปี พ.ศ. 2516 จัดตั้ง **สุขาภิบาลหนองบัวแดง** ในพื้นที่บางส่วนของตำบลหนองบัวแดง

* ปี พ.ศ. 2521 ตั้งตำบลเจาทอง แยกออกจากตำบลบ้านเจียง

* ปี พ.ศ. 2521 ตั้งตำบลหนองแวง แยกออกจากตำบลหนองบัวแดง

* ปี พ.ศ. 2525 ตั้งตำบลคูเมือง แยกออกจากตำบลกุดชุมแสง

* ปี พ.ศ. 2526 ตั้งตำบลท่าใหญ่ แยกออกจากตำบลถ้ำวัวแดง

* ปี พ.ศ. 2527 ตั้งตำบลวังทอง แยกออกจากตำบลเจาทอง

* ปี พ.ศ. 2529 ตั้งตำบลวังชมภู แยกออกจากตำบลนางแดด

* ปี พ.ศ. 2531 แยกพื้นที่ตำบลบ้านเจียง ตำบลเจาทอง และตำบลวังทอง จากอำเภอหนองบัวแดง ไปตั้งเป็น **กิ่งอำเภอภักดีชุมพล** และให้ขึ้นการปกครองกับอำเภอหนองบัวแดง

* ปี พ.ศ. 2534 ตั้งตำบลแหลมทอง แยกออกจากตำบลบ้านเจียง กิ่งอำเภอภักดีชุมพล

* ปี พ.ศ. 2538 ยกฐานะเป็นกิ่งอำเภอภักดีชุมพล อำเภอหนองบัวแดง ขึ้นเป็น **อำเภอภักดีชุมพล**

## ที่ตั้งและอาณาเขต
อำเภอหนองบัวแดงมีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอคอนสาร 
* **ทิศตะวันออก** ติดต่อกับอำเภอเกษตรสมบูรณ์  
* **ทิศใต้** ติดต่อกับอำเภอเมืองชัยภูมิ อำเภอบ้านเขว้า และอำเภอหนองบัวระเหว
* **ทิศตะวันตก** ติดต่อกับอำเภอภักดีชุมพล อำเภอหนองไผ่ และอำเภอเมืองเพชรบูรณ์ (จังหวัดเพชรบูรณ์) 

## การแบ่งเขตการปกครอง
### การปกครองส่วนภูมิภาค
อำเภอหนองบัวแดงแบ่งเขตการปกครองย่อยออกเป็น 8 ตำบล 130 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองบัวแดงประกอบด้วยองค์กรปกครองส่วนท้องถิ่น 9 แห่ง ได้แก่
* **เทศบาลตำบลหนองบัวแดง** ครอบคลุมพื้นที่บางส่วนของตำบลหนองบัวแดง
* **เทศบาลตำบลหลวงศิริ** ครอบคลุมพื้นที่ตำบลหนองบัวแดง (นอกเขตเทศบาลตำบลหนองบัวแดง)
* **เทศบาลตำบลท่าใหญ่** ครอบคลุมพื้นที่ตำบลท่าใหญ่ทั้งตำบล
* **องค์การบริหารส่วนตำบลกุดชุมแสง** ครอบคลุมพื้นที่ตำบลกุดชุมแสงทั้งตำบล
* **องค์การบริหารส่วนตำบลถ้ำวัวแดง** ครอบคลุมพื้นที่ตำบลถ้ำวัวแดงทั้งตำบล
* **องค์การบริหารส่วนตำบลนางแดด** ครอบคลุมพื้นที่ตำบลนางแดดทั้งตำบล
* **องค์การบริหารส่วนตำบลหนองแวง** ครอบคลุมพื้นที่ตำบลหนองแวงทั้งตำบล
* **องค์การบริหารส่วนตำบลคูเมือง** ครอบคลุมพื้นที่ตำบลคูเมืองทั้งตำบล
* **องค์การบริหารส่วนตำบลวังชมภู** ครอบคลุมพื้นที่ตำบลวังชมภูทั้งตำบล

## อ้างอิง

หนองบัวแดง
วัดสิงห์ (จังหวัดปทุมธานี)

**วัดสิงห์** ตั้งอยู่ริมแม่น้ำเจ้าพระยา ในท้องที่หมู่ที่ 2 บ้านธาตุ ตำบลสามโคก อำเภอสามโคก จังหวัดปทุมธานี 

## ประวัติ
วัดสิงห์ได้รับวิสุงคามสีมา (ได้รับพระราชทานพื้นที่จากพระเจ้าแผ่นดินให้สร้างโบสถ์) เมื่อวันที่ 29 กันยายน พ.ศ. 2210 ภายในวัดมีอุโบสถ กว้าง 8.50 เมตร ยาว 18.00 เมตร สร้างเมื่อ พ.ศ. 2300 อาคารทรงไทย หอสวดมนต์ ศาลาการเปรียญ วิหารน้อย ศาลาดิน วิหารโถง กุฏิพระโบราณ 

## ปูชนียวัตถุและศิลปะโบราณ
* พระประธานในอุโบสถ หน้าตักกว้าง 5 ศอก สูง 6 ศอก พร้อมด้วยพระอู่ทองอีก 3 องค์ สร้างเมื่อประมาณ 300 ปีเศษ
* พระพุทธไสยาสน์ (หลวงพ่อเพชร) เป็นพระพุทธรูปปูนปั้นลงรักปิดทอง กว้าง 5 ศอก 1 คืบ 5 นิ้ว 
* พระพุทธรูปหลวงพ่อโตปูนปั้นลงรักปิดทองปางมารวิชัย หน้าตักกว้าง 3 ศอก 3 นิ้ว สูง 5 ศอก สร้างขึ้นสมัยกรุงศรีอยุธยา ประดิษฐานที่ศาลาดิน 
* พระพุทธรูปหลวงพ่อดำ สร้างจากศิลาทรายแดง ประดิษฐานอยู่ในวิหารน้อย โกศบรรจุอัฐิพระยากาย อดีตเจ้าอาวาสวัดสิงห์ เป็นงานประติมากรรมลวดลายงามวิจิตรงดงามทางศิลปะโบราณ เจดีย์ย่อมุมไม้สิบสองอยู่หน้าโบสถ์ 5 องค์ สร้างขึ้นพร้อมวัด รอยพระพุทธบาทจำลองไม้สัก ลงรักปิดทองเป็นฝีมือช่างต้นกรุงรัตนโกสินทร์  

## อ้างอิง

* http://info.matichon.co.th/adm/tour/template1.php?idn=&selectid=156

สิงห์
หมวดหมู่:โบราณสถานในจังหวัดปทุมธานี
สิงห์
วรรณะ (ศาสนาฮินดู)

***วรรณะ*** () เป็นคำในภาษาสันสกฤตที่มีความหมายหลายประการ เช่น ลำดับ สี และชนชั้น ในทางศาสนาฮินดูใช้เรียกชนชั้นทางสังคมในความเชื่อ ในงานเขียนฮินดู เช่น *[[Manusmriti|มานุษมิรตี]]*ระบุว่ามีอยู่ทั้งหมดสี่วรรณและกำหนดอาชีพ ข้อกำหนดและหน้าที่ของตน (*[[ธรรม]]*) ได้แก่:
*ศูทร: แรงงาน
*แพศย์: พ่อค้าแม่ค้าและชาวสวนชาวไร่
*กษัตริย์: ผู้นำ ผู้ปกครอง นักรบ
*พราหมณ์: นักบวช นักวิชาการ อาจารย์

ชุมชนที่เป็นหนึ่งในสี่วรรณะนี้จะเรียกว่าเป็น **สวรรณะ** (savarna) หรือ "วรรณะฮินดู" ส่วน ชาวทลิต และ ชนเผ่าต่าง ๆ ที่ไม่ได้เป็นหนึ่งในสี่วรรณะนี้จะเรียกว่าเป็นพวก **อวรรณะ**

การแบ่งชนชั้นนี้ต่างกับการแบ่งชนขั้นตามภูมิภาค *[[Jāti|ชาติ]]* (Jāti) ที่ซึ่งต่อมาถูกนำไปสร้างเป็นแผนที่โดยบริติชราช เพื่อให้ตรงกับ"ชนชั้น" (caste) ในแนวคิดยุโรป

## ศัพทมูลวิทยาและต้นกำเนิด
คำว่า *วรรณะ* ในภาษาสันสกฤตมีที่มาจากรากศัพท์ ** หมายถึง "หุ้ม ห่อ นับ จำแนก พิจารณา พรรณนา หรือเลือก"

ศัพท์นี้ปรากฏใน*[[ฤคเวท]]* โดยมีความหมายว่า "สี รูปลักษณ์ภายนอก ภายนอก ร่าง หรือรูปร่าง" ส่วนใน*[[มหาภารตะ]]*หมายถึง "สี สีย้อม หรือรงควัตถุ"

## อ้างอิง

หมวดหมู่:ศาสนาฮินดู
หมวดหมู่:ชนชั้นทางสังคม
หมวดหมู่:การเลือกปฏิบัติแบ่งตามประเทศ
เขาเอ๋อเหมย์

**ภูเขาเอ๋อเหมย์** หรือ **ภูเขาง้อไบ๊** ตามสำเนียงอื่น () เป็นภูเขาห่างจากเฉินตูราว 160 กิโลเมตร ชื่อของภูเขาแห่งนี้ได้มาจากรูปทรงของภูเขาที่มีลักษณะคล้ายคิ้ว

ภูเขาแห่งนี้เป็นหนึ่งในสี่ภูเขาอันศักดิ์สิทธิ์ทางพุทธศาสนาของจีน เนื่องจากเป็นสถานที่ที่พระสมันตภัทรโพธิสัตว์เคยสถิตอยู่ (ประกอบด้วยเขาอู่ไถ เขาจิ่วหัว เขาเอ๋อเหมย์ และเขาผู่ถัว) และลัทธิเต๋าโดยมีอารามต่าง ๆ 151 แห่ง แต่ส่วนใหญ่ทรุดโทรม ยังคงเหลือที่เที่ยวชมได้ 20 แห่ง เขาเอ๋อเหมย์มียอดสูงถึง 3,099 เมตร ซึ่งเป็นที่ตั้งของวัดหัวจ้วง และช่วงฤดูหนาวมีหิมะปกคลุม และยังเป็นแหล่งรวมความหลากหลายทางชีวภาพของทั้งพรรณพืชและสัตว์ป่า

ในนิยายกำลังภายในเรื่องมังกรหยก เขาเอ๋อเหมย์ที่เป็นที่ตั้งของสำนักชีง้อไบ๊ และปรากฏอยู่ในนิยายกำลังภายในหลายเรื่อง
## อ้างอิง

## ดูเพิ่ม
* ภูเขาเอ๋อเหมย์และพระพุทธรูปเล่อชาน - แหล่งมรดกโลก

## แหล่งข้อมูลอื่น

* http://www.oknation.net/blog/rickypong22/2007/05/02/entry-2

เอ๋อเหมย์
หมวดหมู่:แหล่งมรดกโลกในประเทศจีน
หมวดหมู่:มณฑลเสฉวน
ง้อไบ๊

**ง้อไบ๊** หรือ **เอ๋อเหมย** อาจหมายถึง

* เขาเอ๋อเหมย์ หรือ เขาง้อไบ๊ ในประเทศจีน
* สำนักง้อไบ๊ สถานที่ในเรื่องมังกรหยก
หินเชิร์ต

thumb|200px|หินเชิร์ต
**หินเชิร์ต** () หินตะกอนเนื้อแน่น แข็ง เกิดจากการตกผลึกใหม่ เนื่องจากน้ำพาสารละลายซิลิกาเข้าไปแล้วระเหยออก ทำให้เกิดผลึกซิลิกาแทนที่เนื้อหินเดิม หินเชิร์ตมักเกิดขึ้นใต้ท้องทะเล เนื่องจากแพลงก์ตอนที่มีเปลือกเป็นซิลิกาตายลง เปลือกของแพลงตอนจะจมลงทับถมกัน หินเชิร์ตจึงปะปนอยู่ในหินปูน 

ในประเทศไทยส่วนใหญ่หาพบได้ยาก มีประโยชน์ไว้ทำเครื่องประดับ  ทำเลนส์

## ดูเพิ่ม
* เครื่องมือหินโบราณ
* หินไฟ

หมวดหมู่:หิน
หม่อมเอลิสะเบธ จักรพงษ์ ณ อยุธยา

**หม่อมเอลิสะเบธ จักรพงษ์ ณ อยุธยา** (29 พฤศจิกายน พ.ศ. 2458 – 27 พฤศจิกายน พ.ศ. 2514) มีนามเดิมว่า **เอลิสะเบธ เคอร์ลิง ฮันเตอร์** () เป็นหม่อมในพระเจ้าวรวงศ์เธอ พระองค์เจ้าจุลจักรพงศ์ พระโอรสพระองค์เดียวในสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ กับหม่อมคัทริน ณ พิศณุโลก หม่อมมารดาชาวรัสเซีย

## ประวัติ
หม่อมเอลิสะเบธ จักรพงษ์ ณ อยุธยา หรือนามเดิมว่า เอลิสะเบธ ฮันเตอร์ เป็นที่รู้จักในหมู่ญาติพี่น้องและสหายสนิทว่า **ลิสบา** () เกิดมาในตระกูลชั้นเยนตรี้ (Gentry) ครอบครัวมีเชื้อสายอังกฤษและสกอต บิดาชื่อเอ็ดเวิร์ด วิลเลียม ฮันเตอร์ กับมารดาชื่อมาเบล เอลิซาเบท (สกุลเดิม ไพล์) มีน้องสาวอีกสองคนคือไอลีนและแคลร์ ตามลำดับ 

พระเจ้าวรวงศ์เธอ พระองค์เจ้าจุลจักรพงษ์และเอลิสะเบธได้จดทะเบียนสมรสที่สำนักงานทะเบียนถนนมาร์โลส์ เมื่อวันที่ 30 กันยายน พ.ศ. 2481 หลังเสกสมรสเธอได้รับสัญชาติไทย และยังคงอาศัยอยู่ในประเทศอังกฤษ พระองค์เจ้าจุลจักรพงษ์ทรงดำริที่จะไม่มีบุตร ในจดหมายฉบับหนึ่งที่เขียนถึงหม่อมเอลิสะเบธ ได้ตรัสไว้ว่า *"ถ้าเผื่อเราแต่งงานกัน อย่ามีลูกกันเลย เพราะเด็กที่เกิดมาหลายเชื้อชาติ จะมีปัญหาตลอด"* แต่ถึงกระนั้นหลังเสกสมรสเป็นเวลา 18 ปี หม่อมเอลิสะเบธจึงตั้งครรภ์ เมื่อหม่อมอายุ 41 ปี และเป็นทายาทเพียงคนเดียวของทั้งสองคือ หม่อมราชวงศ์นริศรา จักรพงษ์ (เกิด 2 สิงหาคม พ.ศ. 2499) สมรสกับแอลเลน เลวี และกอสวัสดิ์ สวัสดิวัตน์ ทอมสัน มีบุตรชายสองคนคือจุลจักร จักรพงษ์ และภูวสวัสดิ์ จักรพงษ์

หม่อมเอลิสะเบธ จักรพงษ์ ณ อยุธยา ได้เยี่ยมประเทศไทยพร้อมพระเจ้าวรวงศ์เธอ พระองค์เจ้าจุลจักรพงษ์ เมื่อครั้งงานฉลองรัฐธรรมนูญเมื่อปี 2481

หม่อมเอลิสะเบธถึงแก่กรรมเมื่อวันที่ 27 พฤศจิกายน พ.ศ. 2514 ขณะอายุ 56 ปี ณ คอร์นวอล สหราชอาณาจักร

## สถานที่ที่ตั้งตามนาม
* **ตึกเอลิสะเบธ จักรพงษ์** โรงพยาบาลจุฬาลงกรณ์

## เครื่องราชอิสริยาภรณ์

## อ้างอิง

## เอกสารอ่านเพิ่ม
* เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books ,ISBN 974-8225-22-4

หมวดหมู่:หม่อม
หมวดหมู่:ราชสกุลจักรพงษ์
หมวดหมู่:ณ อยุธยา
หมวดหมู่:ชาวสหราชอาณาจักรเชื้อสายสกอต
หมวดหมู่:ชาวอังกฤษในประเทศไทย
หมวดหมู่:บุคคลที่ได้รับสัญชาติไทย
หมวดหมู่:ชาวไทยเชื้อสายอังกฤษ
กองทัพเมิงไต

**กองทัพเมิงไต** (; ) เป็นหน่วยงานทางทหารของสภาปฏิวัติไต ที่เกิดจากการรวมตัวของสหกองทัพปฏิวัติรัฐฉาน กองทัพรัฐฉานภาคใต้และกองทัพสหฉานเมื่อ พ.ศ. 2528 หลังจากการรวมตัวกัน ขุนส่าซึ่งเป็นอดีตผู้นำของกองทัพสหฉานกลายเป็นผู้มีอิทธิพลและควบคุมกองทัพเมิงไตได้

กองบัญชาการของกองทัพเมิงไตตั้งอยู่ในHo Mong (Homein), Langkho District หมู่บ้านที่อยู่ใกล้กับชายแดนจังหวัดแม่ฮ่องสอน

กองทัพเมิงไตเป็นหน่วยงานทางทหารของไทใหญ่ที่มีประสิทธิภาพมากที่สุด มีฐานที่มั่นตลอดแนวพรมแดนไทย-พม่า บริเวณ จ.เชียงรายและ จ.เชียงใหม่ กองทัพภายใต้การนำของขุนส่ามีบทบาทในการผลิตและค้ายาเสพติดทำให้ภาพพจน์ขององค์กรไม่สู้ดี ความแตกแยกภายในกองทัพเริ่มเกิดขึ้นเมื่อ พ.ศ. 2538 พันโทก้านยอดแยกตัวออกไปเมื่อ 6 มิถุนายน พ.ศ. 2538 ทำให้ขุนส่าเริ่มติดต่อกับรัฐบาลพม่าเพื่อวางอาวุธ จน กองทัพเมิงไตประกาศวางอาวุธเมื่อ 31 ธันวาคม พ.ศ. 2538 กลุ่มที่ไม่พอใจ เช่นกลุ่มของเจ้ายอดศึก ได้แยกตัวออกไปตั้งกองกำลังของตนเองเพื่อต่อสู้กับพม่าต่อไป

## อ้างอิง

* อัคนี มูลเมฆ. รัฐฉาน: ประวัติศาสตร์และการปฏิวัติ. กทม. มติชน.2548

## แหล่งข้อมูลอื่น
* Shanland
* MTA

หมวดหมู่:ขบวนการแบ่งแยกดินแดนไทใหญ่
หมวดหมู่:องค์การกึ่งทหารในประเทศพม่า
หมวดหมู่:ความสัมพันธ์ทางการทหารไทย–พม่า
กองทัพแห่งชาติกะเหรี่ยงแดง

**กองทัพแห่งชาติกะเหรี่ยงแดง** () ก่อตั้งขึ้นเมื่อเดือนสิงหาคม พ.ศ. 2491 ผู้นำคือ ซอ มอเรห์ มีเป้าหมายเพื่อต่อต้านการยึดครองรัฐกะยาของพม่า โดยอ้างสิทธิ์ตามสนธิสัญญาฉบับ พ.ศ. 2418 ต่อมากลุ่มได้เปลี่ยนชื่อเป็นพรรคก้าวหน้าแห่งชาติกะเหรี่ยงแดง (Karenni National Progressive Party; KNPP) เมื่อ พ.ศ. 2500 กลุ่ม KNPP เจรจาตกลงหยุดยิงด้วยวาจากับกองทัพพม่าเมื่อเดือนมีนาคม พ.ศ. 2538 แต่การตกลงในรายละเอียดของการเจรจาครั้งนี้ล้มเหลวเพราะการแบ่งปันผลประโยชน์ระหว่าง KNPP กับรัฐบาลพม่าไม่ลงตัว จึงเกิดการสู้รบกันอีกครั้งตั้งแต่เดือนมิถุนายน พ.ศ. 2538

## อ้างอิง

* พรพิมล ตรีโชติ. ชนกลุ่มน้อยกับรัฐบาลพม่า. กทม. สำนักงานกองทุนสนับสนุนงานวิจัย. 2542 หน้า 147 - 150

หมวดหมู่:ขบวนการแบ่งแยกดินแดน
หมวดหมู่:ขบวนการทางการเมืองในประเทศพม่า
ชเวจีน

**ชเวจีน** () หรือที่เรียกร่วมกับคำนำหน้าชื่อว่า **นายชเวจีน** หรือ **ไนง์ชเวจีน** (; 1 มีนาคม พ.ศ. 2456 – 7 มีนาคม พ.ศ. 2546) เป็นผู้นำของแนวร่วมมอญและพรรครัฐมอญใหม่ในเวลาต่อมา เกิดเมื่อ พ.ศ. 2456 ที่เมืองสะเทิม บิดาชื่ออูไนง์ชเวปอง มารดาชื่อมีไจง์ จบการศึกษาทางด้านศิลปศาสตร์เมื่อ พ.ศ. 2474 และเข้าทำงานเป็นเจ้าหน้าที่เลขานุการของรัฐบาลพม่าจนเกิดสงครามโลกครั้งที่ 2 

ในช่วงสงคราม ชเวจีนเข้ารับราชการเป็นทหารเรือในกองทัพเรืออังกฤษ แต่ลาออกเมื่อ พ.ศ. 2485 หลังจากนั้นเขาเข้าร่วมงานกับน้องชายทำงานใต้ดินต่อต้านญี่ปุ่น จนกระทั่งน้องชายถูกจับและถูกฆ่าตาย หลังจากได้รับเอกราช ชเวจีนไม่พอใจที่ชาวมอญไม่มีสิทธิ์ในสภา เขาพยายามติดต่อกับอู้นุ นายกรัฐมนตรีในขณะนั้นเพื่อขอตั้งรัฐมอญเป็นส่วนหนึ่งในสหภาพพม่า ผลการเจรจาปรากฏว่าตกลงกันไม่ได้ ทางรัฐบาลจึงส่งทหารปราบปรามฝ่ายมอญ ชเวจีนจึงตั้งแนวร่วมมอญเพื่อเรียกร้องเอกราชตั้งแต่ พ.ศ. 2491 

ช่วงระหว่าง พ.ศ. 2492–2497 ชเวจีนถูกรัฐบาลพม่าจับคุมขังและกักบริเวณ เมื่อพ้นโทษ เขาจึงเข้าป่าไปสมทบกับแนวร่วมมอญเพื่อต่อสู้กับพม่าในเขตตะนาวศรี และได้ตั้งพรรคมอญใหม่ใน พ.ศ. 2502 หลังจากที่แนวร่วมมอญยอมวางอาวุธ ชเวจีนเป็นผู้นำพรรครัฐมอญใหม่สู้กับพม่าจนมีการลงนามหยุดยิงเมื่อ พ.ศ. 2538 รวมเวลาการต่อสู้เพื่อเอกราชมอญตั้งแต่ พ.ศ. 2491–2538 เป็นเวลา 49 ปี

## อ้างอิง

* พรพิมล ตรีโชติ. *ชนกลุ่มน้อยกับรัฐบาลพม่า.* กรุงเทพฯ : สำนักงานกองทุนสนับสนุนงานวิจัย, 2542, หน้า 277–278.

หมวดหมู่:ชาวพม่าเชื้อสายมอญ
หมวดหมู่:บุคคลจากมหาวิทยาลัยย่างกุ้ง
ซน โฮ-ย็อง

**ซอน โฮยอง** (; เกิด 26 มีนาคม ค.ศ. 1980) เป็นนักร้องและนักแสดงละครเวทีสัญชาติเกาหลีใต้-อเมริกัน ที่พำนักอยู่ในประเทศเกาหลีใต้ มีชื่อเสียงในฐานะสมาชิกของวง g.o.d เขาเปิดตัวในวงการบันเทิงกับวงในปี ค.ศ. 1999 และทำงานเดี่ยวในฐานะนักร้องและนักแสดงละครเวทีหลังจากที่วงยุบไป เขายังปรากฏตัวเป็นประจำในรายการ *[[Immortal Songs: Singing the Legend]]* และรายการวาไรตี้เพลงอื่น ๆ

ซอน โฮยอง เป็นสมาชิกจาก G.O.D คนแรกที่ออกผลงานเดี่ยวของตัวเอง ชุดแรกชื่ออัลบั้ม ‘Yes 1st’ เป็นอัลบั้มที่บ่งบอกถึงตัวตนของ Son Ho Young ไว้อย่างชัดเจน และด้วยความสามารถทั้งในการร้อง การเต้นและการแสดงบนเวที ปล่อยซิงเกิลแรก ‘Yes!!!’ เลยทีเดียว นอกจากนี้ยังมีเพลงดังอย่าง "운다" (Crying) และ "사랑은 이별을 데리고 오다" (Love Brings Separation) อีกด้วย

ปี 2007 ซอน โฮยองปล่อยซิงเกิลล่าสุด ‘하늘에 내 마음이’ (My Heart in Heaven) เพื่อโปรโมต ซิงเกิลอัลบั้ม Sweet Love 

## อ้างอิง

## แหล่งข้อมูลอื่น

*

หมวดหมู่:กลุ่มดนตรีที่ก่อตั้งในปี พ.ศ. 2542
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี

หมวดหมู่:บุคคลจากรัฐนิวเจอร์ซีย์
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
สรุปเหรียญโอลิมปิกฤดูร้อน 1992

**สรุปเหรียญโอลิมปิกฤดูร้อน 1992**

;สัญลักษณ์
 เหรียญรางวัลเปลี่ยนแปลง

## อ้างอิง

หมวดหมู่:โอลิมปิกฤดูร้อน 1992
เซ็นเซ

คำศัพท์ "先生" อ่านเป็น ***เซ็นเซ*** (ญี่ปุ่น), ***เซียนเชิง***/***ซินแส*** (จีน), ***ซ็อนแซ็ง*** (เกาหลี) และ ***tiên sinh*** (เวียดนาม) เป็นคำแสดงความเคารพที่ใช้ในเขตวัฒนธรรมเอเชียตะวันออก โดยมีความหมายตรงตัวว่า "บุคคลที่เกิดก่อน" หรือ "ผู้มาก่อน" ในการใช้งานทั่วไปใช้คำนี้หลังชื่อบุคคล และมีความหมายว่า "ครู" คำนี้ยังสามารถใช้เป็นตำแหน่งเพื่ออ้างถึง หรือเรียกอาชีพกับผู้มีอำนาจประเภทอื่น เช่น นักบวช นักบัญชี ทนาย แพทย์ และนักการเมือง หรือเพื่อแสดงความเคารพต่อผู้ที่บรรลุถึงระดับความเชี่ยวชาญในศิลปะรูปแบบหนึ่งหรือทักษะอื่น ๆ

## ศัพทมูลวิทยา
อักษรสองตัวที่เป็นต้อตอคำศัพท์นี้แปลตรงตัวเป็น "เกิดก่อน" และเป็นนัยถึงผู้สอนโดยอาศัยภูมิปัญญาผ่านวัยและประสบการณ์

ในภาษาจีน คำนี้มีความหมายว่าผู้เกิดก่อนเช่นกัน ใช้เรียกแพทย์ อาจารย์ หรือผู้รู้ แต่ปัจจุบัน ในภาษาจีนกลาง คำนี้แปลว่า นาย คือคำที่ใช้นำหน้าผู้ชาย หรือใช้เรียกผู้ชาย เช่น 先生: คุณผู้ชาย 林先生: คุณผู้ชายลิ้ม

## ดูเพิ่ม
* จีน: ซือฝู
* สันสกฤต: คุรุ
* เซ็มไป
* โรชิ

## อ้างอิง

## แหล่งข้อมูลอื่น

* What is a Sensei in Judo?
* Karate: What is a Sensei in Karate? 

หมวดหมู่:คำและวลีภาษาญี่ปุ่น
หมวดหมู่:เซ็น
เซ็นเซ (แก้ความกำกวม)

**เซ็นเซ** อาจหมายถึง
* เซ็นเซ - คำนำหน้าชื่อของอาจารย์ในภาษาญี่ปุ่น
* เซ็นเซ (วงดนตรี) - วงดนตรีในสหรัฐอเมริกา
* เซ็นเซ (การ์ตูน) - ตัวละครการ์ตูนใน  DC Comics Universe
ผลงานของเวสต์ไลฟ์

thumb|right|300px|เวสต์ไลฟ์ในปี 2006

## อัลบั้ม
### สตูดิโออัลบั้ม

### อัลบั้มรวม

### บ็อกซ์เซ็ต

## ซิงเกิล

### ในฐานะศิลปินร่วม

### ชาร์ตเพลงอื่น

## วิดีโออัลบั้ม
### คอนเสิร์ต

### มิวสิกวิดีโอ

### สารคดี

## อ้างอิง

 

หมวดหมู่:เวสต์ไลฟ์
อำเภอหว้านใหญ่

**หว้านใหญ่ ** เป็นอำเภอในจังหวัดมุกดาหาร เป็นอำเภอสำคัญด้านแหล่งท่องเที่ยวของจังหวัด ทั้งแหล่งท่องเที่ยวทางวัฒนธรรมอย่างวัดมโนภิรมย์ วัดพระศรีมหาโพธิ์ วัดลัฎฐิกวัน สักการสถานพระมารดาแห่งมรณสักขี พิพิธภัณฑ์ท่านหนูฮัก พูมสะหวัน วัดป่าวิเวก แหล่งท่องเที่ยวทางธรรมชาติอย่างหาดมโนภิรมย์ แก่งกะเบา ปัจจุบันพื้นที่ตั้งอยู่ในเส้นทางรถไฟสายบ้านไผ่ - นครพนม ซึ่งเป็นที่ตั้งของสถานีรถไฟหว้านใหญ่

## ที่ตั้งและอาณาเขต
อำเภอหว้านใหญ่ มีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอธาตุพนม (จังหวัดนครพนม)
* **ทิศตะวันออก** ติดต่อกับแขวงสุวรรณเขต (ประเทศลาว)
* **ทิศใต้** ติดต่อกับอำเภอเมืองมุกดาหาร 
* **ทิศตะวันตก** ติดต่อกับอำเภอเมืองมุกดาหาร

## ประวัติ
พื้นที่เดิมมีฐานะเป็นเมืองนาม "พาลุกากรภูมิ" ตั้งขึ้นเมื่อปี พ.ศ. 2409 ขึ้นกับเมืองมุกดาหาร คำว่า "พาลุกา" แปลว่า "ทรายชายโขง" มีเขตเมืองทิศเหนือตั้งแต่ลำน้ำก่ำและทิศใต้ถึงห้วยบางทราย ก่อนจะยุบเป็นหมู่บ้านขึ้นกับตำบลบ้านหว้าน อำเภอมุกดาหาร จังหวัดนครพนม ส่วนพื้นที่ปัจจุบันท้าวสีหานามและท้าวมหาคำ ได้นำราษฏรจากเมืองมหาชัย ประเทศลาวอพยพตั้งถิ่นฐานในพื้นที่สวนว่าน และเรียกกันว่า บ้าน"ว่านใหญ่" ก่อนที่สำนักนายกรัฐมนตรีได้กำหนดการเขียนชื่อตำบลและหมู่บ้านโดยปรับเป็น "หว้านใหญ่" ตามหลักสำนักงานราชบัณฑิตยสภา

นายสวัสดิ มีเพียร ผู้ว่าราชการจังหวัดนครพนมได้พิจารณาพื้นที่ตำบลหว้านใหญ่มีการพัฒนาขึ้นอย่างต่อเนื่อง อยู่ไกลจากอำเภอต้นสังกัด จึงมีโครงการจัดตั้งกิ่งอำเภอขึ้น ประชาชนบางส่วนยังสะดวกไปติดต่อราชการกับอำเภอมุกดาหาร จึงแยกพื้นที่ตำบลหว้านใหญ่ ตั้งเป็นตำบลคำป่าหลาย แยกตำบลหว้านใหญ่ ตั้งเป็นตำบลป่งขาม โดยปี พ.ศ. 2520 ได้ประกาศเขตท้องที่ตำบลหว้านใหญ่ ตำบลป่งขาม ตำบลบางทรายน้อย ตั้งขึ้นเป็นกิ่งอำเภอ**** และย้ายขึ้นการปกครองกับทางจังหวัดมุกดาหาร 

ปี พ.ศ. 2526 ได้แยกตำบลหว้านใหญ่ ตั้งเป็นตำบลชะโนด แยกตำบลป่งขาม ตั้งเป็นตำบลดงหมู นอกจากนี้ในปี พ.ศ. 2532 ได้โอนพื้นที่หมู่ 9 บ้านนาแพง ของตำบลคำป่าหลาย มาขึ้นกับตำบลหว้านใหญ่ เนื่องจากมีระยะทางที่ใกล้กับทางกิ่งอำเภอ ก่อนที่ต่อมาในวันที่ 9 เมษายน พ.ศ. 2535 ได้ยกฐานะเป็น อำเภอหว้านใหญ่ รวมระยะเวลาการเป็นกิ่งอำเภอทั้งหมด 14 ปี

## การแบ่งเขตการปกครอง
### การปกครองส่วนภูมิภาค
อำเภอหว้านใหญ่แบ่งพื้นที่การปกครองออกเป็น 5 ตำบล 43 หมู่บ้าน ได้แก่

### การปกครองส่วนท้องถิ่น
ท้องที่อำเภอหว้านใหญ่ประกอบด้วยองค์กรปกครองส่วนท้องถิ่น 4 แห่ง ได้แก่
* **[[ตำบลหว้านใหญ่|เทศบาลตำบลหว้านใหญ่]]** ครอบคลุมพื้นที่ตำบลหว้านใหญ่ทั้งตำบล
* **[[ตำบลชะโนด|เทศบาลตำบลชะโนด]]** ครอบคลุมพื้นที่ตำบลชะโนดทั้งตำบล
* **[[องค์การบริหารส่วนตำบลป่งขามดงหมู]]** ครอบคลุมพื้นที่ตำบลป่งขามและตำบลดงหมูทั้งตำบล
* **องค์การบริหารส่วนตำบลบางทรายน้อย** ครอบคลุมพื้นที่ตำบลบางทรายน้อยทั้งตำบล

## อ้างอิง

หว้านใหญ่
อำเภอบ้านใหม่ไชยพจน์

**บ้านใหม่ไชยพจน์** [–ไช-ยะ-พด] เป็นอำเภอหนึ่งของจังหวัดบุรีรัมย์ แยกเป็นกิ่งอำเภอออกจากอำเภอพุทไธสงในปี พ.ศ. 2535 และยกฐานะเป็นอำเภอในปี พ.ศ. 2540 มีชื่อเสียงในเรื่องการทอผ้าไหมมัดหมี่ และมีงานประจำปีที่จัดขึ้นอย่างยิ่งใหญ่เป็นประจำทุกปี คือ ประเพณีปรางค์กู่สวนแตง และบุญบั้งไฟบ้านใหม่ไชยพจน์

## ที่ตั้งและอาณาเขต
อำเภอบ้านใหม่ไชยพจน์มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับอำเภอหนองสองห้อง (จังหวัดขอนแก่น)
* **ทิศตะวันออก** ติดต่อกับอำเภอพุทไธสง
* **ทิศใต้** ติดต่อกับอำเภอเมืองยาง (จังหวัดนครราชสีมา)
* **ทิศตะวันตก** ติดต่อกับอำเภอประทาย (จังหวัดนครราชสีมา)

## ประวัติ
เดิมพื้นที่บริเวณ กม.ศูนย์ (ที่ตั้งอำเภอบ้านใหม่ไชยพจน์) มีลักษณะเป็นป่าทึบ จึงเป็นที่ซ่องสุ่มของโจรผู้ร้าย เมื่อปี พ.ศ. 2497 นายไชยพจน์ ภู่กำชัย นายอำเภอพุทไธสงในขณะนั้น มีแนวความคิดขอจัดตั้งหมู่บ้านในบริเวณดังกล่าวโดยใช้ชื่อว่า บ้าน กม.ศูนย์ เมื่อวันที่ 20 ธันวาคม พ.ศ. 2499 และได้รับอนุมัติเมื่อวันที่ 19 มีนาคม พ.ศ. 2500 โดยนายไชยพจน์เป็นผู้วางผังหมู่บ้านและเปิดให้จับจองที่ดิน

ต่อมามีการปรับปรุงถนนทางหลวงแผ่นดินหมายเลข 202 ขยายช่องทางการจราจร ทำให้การคมนาคมสะดวกขึ้น ประกอบกับท้องที่ของอำเภอพุทไธสงในขณะนั้น มีอาณาเขตกว้างขวาง ประชาชนบางส่วนอยู่ห่างไกลจากตัวอำเภอ เจ้าหน้าที่ออกตรวจตราดูแลความทุกข์สุขไม่ทั่วถึง ทำให้ในปี พ.ศ. 2521 ชาวบ้าน กม.ศูนย์ และประชาชนราว 10,000 คน ของทั้ง 5 ตำบล จึงได้เสนอขอแบ่งท้องที่อำเภอพุทไธสงตั้งเป็นกิ่งอำเภอ ชื่อว่า กิ่งอำเภอกู่สวนแตง แต่ไม่ได้รับการอนุมัติจากกระทรวงมหาดไทย 

จนกระทั่งถึงปี พ.ศ. 2535 ชุมชนบ้าน กม.ศูนย์ ขยายใหญ่ขึ้น คณะกรรมการหมู่บ้านสภาตำบลหนองแวงจึงได้เสนอขอจัดตั้งกิ่งอำเภอใหม่อีกครั้งในนาม กิ่งอำเภอบ้านใหม่ไชยพจน์ เพื่อเป็นเกียรติแก่นายไชยพจน์ ภู่กำชัย ผู้เสนอจัดตั้งหมู่บ้าน กม.ศูนย์ อันเป็นที่ตั้งของอำเภอใหม่ และกิ่งอำเภอนี้ได้รับการอนุมัติจัดตั้งจากกระทรวงมหาดไทยเมื่อ พ.ศ. 2535 โดยรวมตำบลทองหลาง ตำบลหนองแวง ตำบลกู่สวนแตง ตำบลแดงใหญ่ และตำบลหนองเยือง รวม 46 หมู่บ้าน ประชากร 23,970 คน ตั้งกิ่งอำเภอ ณ บ้าน กม.ศูนย์ ตำบลหนองแวง 

มีการจัดตั้งสุขาภิบาลบ้านใหม่ไชยพจน์ ตามการขยายตัวของชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญขึ้นมาก และได้ยกฐานะเป็น **อำเภอบ้านใหม่ไชยพจน์** เมื่อ พ.ศ. 2540

## การแบ่งเขตการปกครอง
### การปกครองส่วนภูมิภาค
อำเภอบ้านใหม่ไชยพจน์แบ่งพื้นที่การปกครองออกเป็น 5 ตำบล 55 หมู่บ้าน

### การปกครองส่วนท้องถิ่น
ท้องที่อำเภอบ้านใหม่ไชยพจน์ประกอบด้วยองค์กรปกครองส่วนท้องถิ่น 6 แห่ง ได้แก่
* **[[เทศบาลตำบลบ้านใหม่ไชยพจน์]]** ครอบคลุมพื้นที่ตำบลหนองแวง (เฉพาะพื้นที่หมู่ที่ 1–6,  8,12) และตำบลทองหลาง (เฉพาะพื้นที่บางส่วนของหมู่ที่ 8)
* **องค์การบริหารส่วนตำบลหนองแวง** ครอบคลุมพื้นที่ตำบลหนองแวง (เฉพาะพื้นที่หมู่ที่ 7, 13-15)
* **องค์การบริหารส่วนตำบลทองหลาง** ครอบคลุมพื้นที่ตำบลทองหลาง (เฉพาะนอกเขตเทศบาลตำบลบ้านใหม่ไชยพจน์)
* **องค์การบริหารส่วนตำบลกู่สวนแตง** ครอบคลุมพื้นที่ตำบลกู่สวนแตงทั้งตำบล
* **องค์การบริหารส่วนตำบลแดงใหญ่** ครอบคลุมพื้นที่ตำบลแดงใหญ่ทั้งตำบล
* **องค์การบริหารส่วนตำบลหนองเยือง** ครอบคลุมพื้นที่ตำบลหนองเยืองทั้งตำบล

## อ้างอิง


บ้านใหม่ไชยพจน์
คอลลอยด์

thumb|250px|นมเป็นคอลลอยด์ชนิดหนึ่ง
**คอลลอยด์** () เป็นสารผสมที่ดูเหมือนจะเป็นเนื้อเดียวกันแต่เป็นแขวนลอย โดยแบ่งเป็นส่วนเนื้อเดียว (continous phase) และอนุภาคคอลลอยด์คู่ (dispersed phase) ซึ่งตัวอนุภาคคอลลอยด์จะมีขนาดระหว่าง 10-7-10-4 เซนติเมตร หรือมากกว่าขนาดรูกระดาษเซลโลเฟน แต่น้อยกว่ารูกระดาษกรอง อนุภาคคอลลอยด์จะเกาะตัวใหญ่กว่าโมเลกุล แต่ไม่ใหญ่มาก จะแยกชั้นชัดเจน เช่น นม (Milk) ควัน (smoke)

## ประเภทของคอลลอยด์


 &nbsp;
 **อนุภาคคอลลอยด์**


 ก๊าซ
 ของเหลว
 ของแข็ง


**ส่วนเนื้อเดียว**
 ก๊าซ
 **ไม่มี** (เพราะก๊าซละลายก๊าซได้) 
 **[[ละอองลอย]] (Liquid [[Aerosol]])**ตัวอย่าง: หมอก
 **[[ละอองลอย คอลลอยด์)|ละอองแข็งลอย]] (Solid [[Aerosol]])**ตัวอย่าง: ควัน


 ของเหลว
 **[[โฟม (คอลลอยด์)|โฟม]]**ตัวอย่าง: วิปครีม
 **[[อิมัลชัน]] ([[Emulsion]])**ตัวอย่าง: นม, มายองเนส
 **[[โซล (คอลลอยด์)|โซล]]**ตัวอย่าง: สี, น้ำหมึก, เลือด


 ของแข็ง
 **[[โฟม (คอลลอยด์)|โฟม]]**ตัวอย่าง: หินพัมมิช 
 **[[เจล (Gel)]]**ตัวอย่าง: เนย, เจลลาติน
 **[[โซล (คอลลอยด์)|โซล]]**ตัวอย่าง: ruby glass



## ปรากฏการณ์ต่าง ๆ ในคอลลอยด์
thumb|200px|ปรากฏการณ์ทินดอลล์

### ปรากฏการณ์ทินดอลล์
ปรากฏการณ์ทินดอลล์ (Tyndall Effect) คือปรากฏการณ์กระเจิงแสง เมื่อฉายลำแสงไปในสารคอลลอยด์บางชนิด อนุภาคคอลลอยด์จะช่วยกระเจิงแสงและทำให้มองเห็นเป็นลำแสงได้ เช่นการทอแสงของอากาศที่มีละอองฝุ่นอยู่ ค้นพบโดย จอห์น ทินดอล ในปี พ.ศ. 2412
เช่น หมอก ฝุ่น

### การเคลื่อนที่แบบบราวน์
การเคลื่อนที่แบบบราวน์ (Brownian Motion) คือการเคลื่อนที่ของอนุภาคคอลลอยด์ซึ่งเกิดจากการเคลื่อนที่แบบสุ่ม โดยการชนไปมาของอนุภาคจากส่วนเนื้อเดียว ซึ่งโรเบิร์ต บราวน์ค้นพบปรากฏการณ์นี้ในการส่องควันโดยกล้องจุลทรรศน์

### การวิ่งของโมเลกุลกับความเร็วแสงที่ผ่านสารละลายคอลลอยด์
จากปรากฏการทินดอลล์คือปรากฏการณ์กระเจิงแสง โมเลกุลที่อยู่ภายในอนุภาคคอลลอยด์ จะเกิดประกฏการ undoll ultra tony Effect (u.u.t.e) หลังการเกิดประกฏการณ์ จะเกิดปฏิกิริยาย้อนกลับทางด้านแสง ความเร็วของแสงจะลดลงครึ่งหนึ่งตามทฤษฎี ของ sir.horinton flash ที่กล่าวว่า "ความเร็วของแสงเป็นพลังงานที่สามารถสัมผัสได้ด้วยแสงเท่านั้น"

## อ้างอิง

* Lyklema, J. “Fundamentals of Interface and Colloid Science”, vol.2, page.3.208, 1995
* Chemistry The Central Science, 7th Ed. by Rodil,Ma.Lourdes C. ISBN 013533480

## ดูเพิ่ม
* สารแขวนลอย

หมวดหมู่:ส่วนผสมทางเคมี
หมวดหมู่:ฟิสิกส์สสารควบแน่น
หมวดหมู่:คอลลอยด์
สตาร์ออฟฟิศ

**สตาร์ออฟฟิศ** (StarOffice) เป็นซอฟต์แวร์สำนักงาน ผลิตโดยบริษัทซันไมโครซิสเต็มส์ เดิมเป็นรหัสต้นฉบับพื้นฐานของโอเพนออฟฟิศดอตอ็อก แต่ปัจจุบันสตาร์ออฟฟิศพัฒนาต่อยอดจากโอเพนออฟฟิศดอตอ็อกแทน โดยรุ่นที่ขายในเอเชียตะวันออกในชื่อ สตาร์สวีต (StarSuite) ซึ่งมีลักษณะเพิ่มเติมคือรองรับภาษาจีน ญี่ปุ่น และเกาหลี

สตาร์ออฟฟิศเป็นซอฟต์แวร์ที่มีลิขสิทธิ์แต่แจกให้ใช้งานได้ฟรี ซึ่งรองรับไฟล์ OpenDocument และสามารถเซฟไฟล์ในรูปแบบ PDF

ซอฟต์แวร์ในชุดสตาร์ออฟฟิศได้แก่ 
* สตาร์ไรต์เตอร์ (StarWriter) - เวิร์ดโพรเซสเสอร์ 
* สตาร์แคลค์ (StarCalc) - สเปรดชีต
* สตาร์อิมเพลสส์ (StarImpress) - โปรแกรมพรีเซนเตชัน
* สตาร์ดรอว์ (StarDraw) - เครื่องมือวาดรูป
* สตาร์เบส (StarBase) - ฐานข้อมูล

## อ้างอิง

## ดูเพิ่ม
* ไมโครซอฟท์ ออฟฟิศ

หมวดหมู่:ซอฟต์แวร์สำนักงาน
หมวดหมู่:ซันไมโครซิสเต็มส์
หมวดหมู่:ซอฟต์แวร์บนวินโดวส์
โรคตับแข็ง

**โรคตับแข็ง** () เป็นภาวะซึ่งเป็นผลจากโรคตับเรื้อรัง มีลักษณะเฉพาะคือการมีเนื้อเยื่อพังผืดเกิดขึ้นในเนื้อตับ ดึงรั้งเนื้อตับดีจนเป็นผิวตะปุ่มตะป่ำเรียกว่า regenerative nodule ทำให้ตับเสียการทำงานลงไป ตับแข็งมักเกิดขึ้นเป็นผลจากพิษสุราเรื้อรัง ตับอักเสบจากไวรัส (โดยเฉพาะจากไวรัสตับอักเสบบีและซี) และโรคตับคั่งไขมัน รวมถึงสาเหตุอื่น ๆ อีกหลายอย่าง

ภาวะแทรกซ้อนจากตับแข็งที่พบบ่อยคือภาวะท้องมาน ซึ่งมีความสัมพันธ์อย่างมากกับการสูญเสียคุณภาพชีวิต เพิ่มความเสี่ยงต่อการติดเชื้อ และผลเสียในระยะยาว ภาวะแทรกซ้อนอื่นที่อาจเป็นอันตรายถึงชีวิตคือโรคสมองที่เกิดจากตับ (hepatic encephalopathy) และการมีเลือดออกจากหลอดเลือดขอดในหลอดอาหาร (esophageal varices) ตับแข็งนั้นเมื่อเกิดแล้วมักไม่สามารถกลับเป็นปกติได้ การรักษาจึงมักมุ่งไปที่การยับยั้งการดำเนินโรคและป้องกันภาวะแทรกซ้อน หากเป็นมากอาจมีทางเลือกในการรักษาเพียงทางเดียวคือการผ่าตัดเปลี่ยนตับ

## อาการ
อาการของผู้ป่วยที่เป็นโรคตับแข็ง จะมีอาการอ่อนเพลีย ตาเหลือง ปัสสาวะเหลือง ท้องโตขึ้น ขาบวม แต่ในรายที่มีอาการยังไม่มากอาจมีแค่อ่อนเพลีย แต่อาจยังไม่มีตาเหลือง ท้องโตขึ้นก็ได้ บางรายอาจจะมีผื่นสีแดงขึ้นที่ลำตัว หรือใยแมงมุม บางรายมีผลข้างเคียง ผู้ชายจะมีหน้าอกโตและเจ็บ

## สาเหตุ
ตับแข็งมีสาเหตุที่สำคัญดังต่อไปนี้
* โรคตับอักเสบเรื้อรังจากไวรัสชนิดB หรือ C
* การดื่มเครื่องดื่มแอลกอฮอล์ทุกชนิด
* ภาวะไขมันสะสมในตับ พบได้ในผู้ป่วยโรคเบาหวาน, โรคอ้วน,ไขมันในเลือดสูง
* การรับประทานยาบางชนิดที่ทำให้เกิดภาวะตับอักเสบเป็นระยะเวลานาน ๆ

## อ้างอิง

หมวดหมู่:โรค
หมวดหมู่:วิทยาตับ
ภาษาซาอารัว

**ภาษาซาอารัว** เป็นภาษาของชาวซาอารัว ชนพื้นเมืองในไต้หวัน เป็นภาษาตระกูลออสโตรนีเซียน สาขาเกาะฟอร์โมซา ใน พ.ศ. 2533 จัดเป็นภาษาที่ใกล้ตาย มีเด็กรุ่นใหม่พูดภาษานี้ไม่กี่คน ภาษาบูนันกำลังเข้ามาเป็นภาษาหลักแทนที่ ผู้ใหญ่ในเผ่าส่วนใหญ่พูดภาษาไต้หวัน การเปลี่ยนไปใช้ภาษาบูนันเกิดขึ้นเมื่อมีชาวบูนันอพยพเข้ามาในเขตของชาวซาอารัว

## อ้างอิง

* Gordon, Raymond G., Jr.(ed.)2005:Ethnologue:Languages of the World, Fifteenth edition. Dallas,Tex:SIL International. Online Version:http://www.ethnologue.com/

## แหล่งข้อมูลอื่น
* Yuánzhùmínzú yǔyán xiànshàng cídiǎn 原住民族語言線上詞典  – Saaroa search page at the "Aboriginal language online dictionary" website of the Indigenous Languages Research and Development Foundation
* Saaroa teaching and leaning materials published by the Council of Indigenous Peoples of Taiwan  
* Saaroa translation of President Tsai Ing-wen's 2016 apology to indigenous people  – published on the website of the presidential office

ซาอารัว
อำเภอเมืองชุมพร

**เมืองชุมพร** เป็นอำเภอศูนย์กลางการปกครองของของจังหวัดชุมพร

## ที่ตั้งและอาณาเขต
อำเภอเมืองชุมพรตั้งอยู่ทางตอนบนของจังหวัด มีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอท่าแซะและอำเภอปะทิว 
* **ทิศตะวันออก** ติดต่อกับอ่าวไทย
* **ทิศใต้** ติดต่อกับอำเภอสวี 
* **ทิศตะวันตก** ติดต่อกับอำเภอกระบุรี (จังหวัดระนอง) 

## การแบ่งเขตการปกครอง
### การปกครองส่วนภูมิภาค
อำเภอเมืองชุมพรแบ่งเขตการปกครองย่อยออกเป็น 17 ตำบล 165 หมู่บ้าน ได้แก่

### การปกครองส่วนท้องถิ่น
ท้องที่อำเภอเมืองชุมพรประกอบด้วยองค์กรปกครองส่วนท้องถิ่น 19 แห่ง แบ่งเป็นเทศบาลเมือง 2 แห่ง เทศบาลตำบล 8 แห่ง และองค์การบริหารส่วนตำบล 9 แห่ง ได้แก่
* **[[เทศบาลเมืองชุมพร]]** ครอบคลุมพื้นที่ตำบลท่าตะเภาทั้งตำบล และยังครอบคลุมไปถึงบางส่วนของตำบลบางหมาก ตำบลนาทุ่ง ตำบลตากแดด ตำบลวังไผ่ และตำบลขุนกระทิง
* **[[เทศบาลเมืองท่ายาง]]** ครอบคลุมพื้นที่ตำบลท่ายางทั้งตำบล
* **[[เทศบาลตำบลวังไผ่]]** ครอบคลุมพื้นที่บางส่วนของตำบลวังไผ่
***เทศบาลตำบลปากน้ำชุมพร** ครอบคลุมพื้นที่บางส่วนของตำบลปากน้ำ
* **เทศบาลตำบลบางลึก** ครอบคลุมพื้นที่ตำบลบางลึกทั้งตำบล
* **เทศบาลตำบลนาชะอัง** ครอบคลุมพื้นที่ตำบลนาชะอังทั้งตำบล
* **[[เทศบาลตำบลขุนกระทิง]]** ครอบคลุมพื้นที่ตำบลขุนกระทิง (นอกเขตเทศบาลเมืองชุมพร)
* **เทศบาลตำบลบางหมาก** ครอบคลุมพื้นที่ตำบลบางหมาก (นอกเขตเทศบาลเมืองชุมพร)
* **เทศบาลตำบลหาดทรายรี** ครอบคลุมพื้นที่ตำบลหาดทรายรีทั้งตำบล
* **[[เทศบาลตำบลวังใหม่]]** ครอบคลุมพื้นที่ตำบลวังใหม่ทั้งตำบล
* **เทศบาลตำบลปากน้ำ** ครอบคลุมพื้นที่ตำบลปากน้ำ (นอกเขตเทศบาลตำบลปากน้ำชุมพร)
* **องค์การบริหารส่วนตำบลวังไผ่** ครอบคลุมพื้นที่ตำบลวังไผ่ (นอกเขตเทศบาลเมืองชุมพรและเทศบาลตำบลวังไผ่)
* **องค์การบริหารส่วนตำบลนาทุ่ง** ครอบคลุมพื้นที่ตำบลนาทุ่ง (นอกเขตเทศบาลเมืองชุมพร)
* **[[องค์การบริหารส่วนตำบลตากแดด]] **ครอบคลุมพื้นที่ตำบลตากแดด (นอกเขตเทศบาลเมืองชุมพร)
* **องค์การบริหารส่วนตำบลหาดพันไกร** ครอบคลุมพื้นที่ตำบลหาดพันไกรทั้งตำบล
* **องค์การบริหารส่วนตำบลบ้านนา** ครอบคลุมพื้นที่ตำบลบ้านนาทั้งตำบล
* **องค์การบริหารส่วนตำบลทุ่งคา** ครอบคลุมพื้นที่ตำบลทุ่งคาทั้งตำบล
* **องค์การบริหารส่วนตำบลวิสัยเหนือ** ครอบคลุมพื้นที่ตำบลวิสัยเหนือทั้งตำบล
* **องค์การบริหารส่วนตำบลถ้ำสิงห์** ครอบคลุมพื้นที่ตำบลถ้ำสิงห์ทั้งตำบล

มืเอง
ธงชาติคิริบาส

**ธงชาติคิริบาส** เป็นธงสี่เหลี่ยมผืนผ้า กว้าง 1 ส่วน ยาว 2 ส่วน ครึ่งบนเป็นพื้นสีแดงมีรูปนกฟรีเกตใหญ่ (ภาษาอังกฤษ: Great Frigatebird อยู่ในสปีชีส์ Fregata minor, ภาษาคิริบาส: te eitei) บินอยู่เหนือดวงอาทิตย์มีรัศมี 17 แฉกโผล่พ้นน้ำ รูปดังกล่าวนี้เป็นสีทอง  ครึ่งล่างของธงเป็นผืนน้ำ มีลักษณะเป็นแถบสีขาวสลับน้ำเงินสีละ 3 แถบ แถบสีดังกล่าวนี้หมายถึงมหาสมุทรแปซิฟิก และหมู่เกาะ 3 หมู่เกาะในประเทศคิริบาส คือ หมู่เกาะกิลเบิร์ต (Gilbert Islands) หมู่เกาะฟีนิกซ์ (Phoenix Islands) และหมู่เกาะไลน์ (Line Islands)  รัศมีทั้ง 17 แฉกแทนเกาะทั้ง 16 เกาะของหมู่เกาะกิลเบิร์ตและเกาะบานาบา (เกาะนี้เดิมเรียกว่าเกาะโอเชียน หรือ Ocean Island) ส่วนรูปนกฟรีเกตใหญ่หมายถึงอำนาจและอิสรภาพ

ธงนี้มีลักษณะอย่างเดียวกับที่ปรากฏในตราแผ่นดินของคิริบาส ซึ่งออกแบบโดยเซอร์ อาเธอร์ กริมเบิล (Sir Arthur Grimble) ในปี พ.ศ. 2475 เพื่อใช้เป็นเครื่องหมายของอาณานิคมหมู่เกาะกิลเบิรต์และเอลลิส (Gilbert and Ellice Islands) ของสหราชอาณาจักร ซึ่งปัจจุบันนี้ได้แก่ประเทศคิริบาส และประเทศตูวาลู ตรานี้เริ่มใช้เมื่อเดือนพฤษภาคม พ.ศ. 2480 และใช้ประกอบเข้ากับธงเรือรัฐบาลสหราชอาณาจักร (ธงบูลเอนไซน์ - Blue Ensign) เพื่อใช้เป็นธงราชการสำหรับอาณานิคม  ภายหลังในปี พ.ศ. 2522 ก่อนหน้าการประกาศเอกราชของคิริบาสเพียงเล็กน้อย ได้มีการประกวดแบบสำหรับธงชาติและตราของคิริบาสในฐานะรัฐเอกราช แบบตราแผ่นดินในสมัยอาณานิคมก็ได้รับเลือกให้ใช้เป็นตราแผ่นดินและธงชาติของคิริบาสใหม่ โดยมีการดัดแปลงลักษณะบางอย่างให้เป็นอย่างที่ปรากฏในปัจจุบัน ธงนี้ได้ชักขึ้นครั้งแรกที่กรุงทาวารา เมืองหลวงของประเทศ เมื่อวันที่ 12 กรกฎาคม พ.ศ. 2522

## ดูเพิ่ม
* ตราแผ่นดินของคิริบาส

## แหล่งข้อมูลอื่น

* 
* 

หมวดหมู่:สัญลักษณ์ของประเทศคิริบาส
คิริบาส
ตราแผ่นดินของคิริบาส

**ตราแผ่นดินของ[[คิริบาส]]** เป็นโล่อาร์มรูปคลื่นน้ำทะเล บนพื้นโล่คือท้องฟ้าสีแดง มีดวงอาทิตย์สีเหลืองตกลงน้ำ หมายถึง มหาสมุทรแปซิฟิก ในเวลาที่ดวงอาทิตย์ส่องแสงก่อนตกดิน กลางท้องฟ้าสีแดงมีนกชนิดหนึ่งชื่อนกไฟรเกตสีเหลือง (นกไฟรเกตคือ นกทะเลชนิดหนึ่ง บินเร็ว ขาสั้น) กำลังบิน

## อ้างอิง

## ดูเพิ่ม
* ธงชาติคิริบาส

## แหล่งข้อมูลอื่น

คิริบาส
หมวดหมู่:สัญลักษณ์ของประเทศคิริบาส
ภาษาบาซาย

**ภาษาบาซาย** เป็นภาษาที่เคยใช้พูดทางภาคเหนือของไต้หวันโดยชาวบาซาย ใกล้เคียงกับภาษาในกลุ่มเกาะฟอร์โมซาตะวันออก อยู่ในตระกูลออสโตรนีเซียน

Li (1992) ระบุถึงกลุ่มภาษาบาซาย 4 ภาษา ได้แก่: Basay, Luilang, Nankan, Puting Nankan กับ Puting มีความใกล้ชิดกับภาษากบาลัน ส่วน Luilang ถือว่าแยกออกจากกัน

## อ้างอิง

### ข้อมูล
* 
* 

## อ่านเพิ่ม
* 

## แหล่งข้อมูลอื่น

*ABVD: Basai/Laurent Sagart
*ABVD: Basay/Paul Jen-kuei Li (李壬癸)

บาซาย
ตราแผ่นดินของฟีจี

**[[ตราแผ่นดิน]]ของ[[ฟีจี]]** ในยุครัฐชาติสมัยใหม่ในช่วงคริสต์ศตวรรษที่ 19 ภายใต้อาณานิคมเมืองขึ้นของสหราชอาณาจักร แบ่งตามตราแผ่นดินของอาณานิคมฟีจีได้ 3 แบบดังนี้

* แบบที่ 1 พ.ศ. 2420 - 2446 26 ปี ใช้ตราแผ่นดินคือรูปผู้หญิงพื้นเมืองชูช่อกิ่งไม้นั่งบน ทุ่งหญ้าอยู่ในโล่ มีคทาชนเผ่า 2 อันไขว้กันวางหลังโล่ ล้อมรอบด้วยช่อกิ่งไม้พื้นเมือง
* แบบที่ 2 พ.ศ. 2446 - 2451 5 ปี ใช้ตราแผ่นดินรูปสิงโตยืนบนมงกุฎแบบทิวดอร์ ใต้ตรามี ตัวอักษรอังกฤษเขียนว่า FiJi
* แบบที่ 3 ตั้งแต่ พ.ศ. 2451  ใช้ตราแผ่นดินรูปสิงโตถือฝักโกโก้ในพื้นสี่เหลี่ยมเล็กสีแดง ข้างล่างเป็นโล่ธงชาติอังกฤษแบบกากบาทเซนต์จอร์จสีแดงแบ่งเป็น 4 ช่อง แต่ละช่องวางพืชพื้นเมืองของฟีจีดังนี้คือ
** ช่องที่ 1 มุมบนซ้าย รูปต้นอ้อย 3 ต้น  
** ช่องที่ 2 มุมบนขวา รูปต้นมะพร้าว
** ช่องที่ 3 มุมล่างซ้าย นกพิราบขาวคาบช่อกิ่งมะกอก
** ช่องที่ 4 มุมล่างขวา กล้วยหอมเครือใหญ่มี 3 - 4 หวีเล็ก
เหนือโล่มีมงกุฎทหารเรือรองรับเรือใบพื้นเมือง และด้านโล่ มีชนพื้นเมือง2คนขนาบถือโล่ ใต้โล่มีแถบโบและคำขวัญ ซึ่งตราแผ่นดินอาณานิคม 3 แบบ 3 ยุคแรกอยู่ในพื้นวงกลมสีขาว

## อ้างอิง

## ดูเพิ่ม
* ธงชาติฟีจี

## แหล่งข้อมูลอื่น

* 

ฟีจี
หมวดหมู่:สัญลักษณ์ของประเทศฟีจี
พรีเมียร์ลีก ฤดูกาล 2007–08

**เอฟเอ พรีเมียร์ลีก 2007-08** (Barclays Premier League 2007-08) เป็นฤดูกาลที่ 16 ตั้งแต่เปลี่ยนชื่อการแข่งขันฟุตบอลลีกดิวิชั่น 1 อังกฤษเป็นพรีเมียร์ลีก เกมแรกของฤดูกาลเริ่มวันที่ 11 สิงหาคม พ.ศ. 2550 และเกมสุดท้ายแข่งวันที่ 11 พฤษภาคม พ.ศ. 2551

แมนเชสเตอร์ยูไนเต็ด ในฐานะแชมป์เก่า ได้แชมป์ 9 ครั้ง ใน 16 ฤดูกาลที่ผ่านมา รวมทั้งในฤดูกาลที่ผ่านมา ประตูแรกของฤดูกาล 2007-08 ประเดิมโดย ไมเคิล โชปรา ในนาทีที่ 94 ของเกมเปิดสนาม ซันเดอร์แลนด์ ชนะ ทอตแนมฮ็อตสเปอร์ ใบแดงแรกของฤดูกาลตกเป็นของ เดฟ คิทสัน ของเรดดิ้ง หลังจากทำฟาวล์ ปาทริก เอวร่า ของ แมนเชสเตอร์ยูไนเต็ด แฮตทริกแรกเป็นของ เอ็มมานูเอล อาเดบายอร์ ของ อาร์เซนอล ในเกมที่แข่งกับดาร์บี้ เคาท์ตี้ นัดนั้นอาร์เซนอลชนะ 5-0

ผู้จัดการทีมที่ถูกไล่ออกคนแรกคือ โชเซ่ มูรินโญ่ ของเชลซี ถูกไล่ออกหลังจากนำทีมเชลซีเสมอโรเซนบอร์ก 1-1 ในการแข่งขันยูฟ่า แชมเปียนส์ลีก

## ตารางคะแนน

## ผลการแข่งขัน
*ชื่อด้านซ้ายมือ คือทีมเหย้า ส่วนชื่อที่อยู่ด้านบน คือทีมเยือน*
 
* อัปเดต 8 เมษายน พ.ศ. 2554

## ประตู
### ดาวซัลโว

### รางวัลประจำเดือน

## สนามแข่งขัน

## ทีมเลื่อนชั้น
* ซันเดอร์แลนด์ (แชมป์ จากลีกแชมเปียนชิพ)
* เบอร์มิงแฮม (รองแชมป์ จากลีกแชมเปียนชิพ)
* ดาร์บี้ (ผู้ชนะเพลย์-ออฟ)

## ทีมตกชั้น
* เชฟฟิลด์ยูไนเต็ด
* ชาร์ลตันแอธเลติก
* วัตฟอร์ด

## แหล่งข้อมูลอื่น
* Premier League official site
* 2007-08 Premier League Kits
ภาษาบาบูซา

**ภาษาบาบูซา** เป็นภาษาฟอร์โมซาของชนพื้นเมืองบาบูซาและ Taokas ในไต้หวัน ภาษานี้มีความเกี่ยวข้องหรืออาจสืบทอดมาจาก Favorlang ที่ยืนยันในคริสต์ศตวรรษที่ 17

ภาษาบาบูซาเคยมีผู้พูดที่ชายฝั่งตะวันตกของไต้หวัน

สิ่งพิมพ์เชิงพาณิชย์ชิ้นแรกที่เขียนใน Taokas คือหนังสือภาพ *Osubalaki, Balalong Ramut* ซึ่งตีพิมพ์ใน ค.ศ. 2020

## อ้างอิง

## ข้อมูล

### พจนานุกรม
*
ธงชาติตูวาลู

**[[ธงชาติ]][[ตูวาลู]]** มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีฟ้า ที่มุมธงบนด้านคันธงมีภาพธงชาติสหราชอาณาจักร ที่ด้านปลายธงมีรูปดาวสีเหลือง 9 ดวง หมายถีงเกาะทั้ง 9 เกาะ ซึ่งรวมกันเป็นประเทศตูวาลู รูปดาวนี้เรียงเป็นแผนที่ของประเทศตูวาลู ซึ่งจะสามารถเห็นได้อย่างชัดเจนหากเอาธงแขวนตามแนวตั้ง ลักษณะธงอย่างนี้คล้ายคลึงกับธงของอีกหลายประเทศที่เป็นอณานิคมของสหราชอาณาจักร ซึ่งมักจะมีภาพของธงชาติสหราชอาณาจักรประกอบอยู่ด้วย ธงนี้เริ่มใช้เมื่อประเทศนี้ได้รับเอกราชโดยเป็นประเทศในเครือจักรภพในปี พ.ศ. 2521 โดยก่อนหน้านี้ได้ประกาศแยกตัวจากหมู่เกาะกิลเบิร์ต (ประเทศคิริบาสในปัจจุบัน) เมื่อ พ.ศ. 2519 ในช่วงเวลาก่อนหน้าที่ตูวาลูจะเป็นประเทศในเครือจักรภพนั้น ได้ใช้ธงเรือรัฐบาลสหราชอาณาจักร ที่ด้านปลายธงมีภาพตราแผ่นดินของหมู่เกาะเอลลิส (ชื่อประเทศในขณะนั้น) ภายในวงกลมสีขาว เป็นธงสำหรับดินแดน

ในปี พ.ศ. 2538 ได้มีการเปลี่ยนธงชาติตูวาลูเป็นแบบที่ไม่อิงกับลักษณะของธงเรือสหราชอาณาจักร โดยเป็นธงสี่เหลี่ยมผืนผ้า ภายในแบ่งเป็น 3 แถบใหญ่ แถบกลางสีฟ้า ขนาบด้วยขอบสีขาวขนาดเล็ก แถบบนและแถบล่างเป็นสีแดง ที่แถบสีฟ้าด้านติดคันธงมีรูปสามเหลี่ยมสีขาว ภายในมีภาพตราแผ่นดิน  บนพื้นธงนั้นมีรูปดาวห้าแฉกสีขาว 9 ดวง พาดผ่านเป็นรูปแผนที่ประเทศตูวาลูดังที่ปรากฏในธงชาติแบบปัจจุบัน ธงนี้ไม่ได้เป็นที่ยอมรับจากประชาชน เนื่องจากเห็นว่าเป็นการนำประเทศออกห่างจากราชวงศ์อังกฤษ ซึ่งเป็นที่นับถือของประชาชน ไปสู่ความเป็นสาธารณรัฐ ธงนี้จึงถูกยกเลิกไปในปี พ.ศ. 2540 และมีการนำธงเดิมกลับมาใช้ โดยมีการปรับปรุงแบบธงเล็กน้อย

[thumb|250px|right|ดาว[สีเหลือง 9 ดวง หมายถีงเกาะทั้ง 9 เกาะของตูวาลู]]

## ลำดับภาพธง

ไฟล์:Flag of the Gilbert and Ellice Islands (1937–1976).svg|23pxธงหมู่เกาะกิลเบิร์ตและเอลลิส, of which Tuvalu was a part.
ไฟล์:Flag of Tuvalu (1976–1978).svg|23pxธงประจำดินแดนตูวาลู ระหว่างวันที่ 1 ตุลาคม, ค.ศ. 1976 ถึง ค.ศ. 1978.
ไฟล์:Flag of Tuvalu (1978–1995).svg|23pxธงชาติ(โทนสีฟ้าเข้ม) ระหว่างวันที่ 1 ตุลาคม, ค.ศ. 1978 ถึง ค.ศ. 1995.
ไฟล์:Flag of Tuvalu (1995).svg|23pxธงชาติ(โทนสีฟ้าอ่อน) ระหว่างเดือนตุลาคมถึงธันวาคม ค.ศ. 1995.
ไฟล์:Flag of Tuvalu (1996–1997).svg|23pxธงชาติ พ.ศ. 2538 - 2540


## ดูเพิ่ม
* ธงชาติคิริบาส

## อ้างอิง

## แหล่งข้อมูลอื่น
* 

หมวดหมู่:สัญลักษณ์ของประเทศตูวาลู
ตูวาลู
ภาษาอตายัล

**ภาษาอตายัล** เป็นภาษาของชาวอตายัลในไต้หวัน มีสำเนียงย่อย 32 สำเนียง โดยสำเนียงที่เป็นที่รู้จักมากคือ ซโควเลก ตโซเล และ มายรีนัก อยู่ในตระกูลออสโตรนีเซียน สาขากลุ่มเกาะฟอร์โมซา ใช้พูดทางภาคเหนือ มีการเขียนด้วยอักษรละตินและจัดพิมพ์พจนานุกรมและไวยากรณ์ภาษาอตายัลเมื่อ พ.ศ. 2545 

## ดูเพิ่ม
* ภาษาญี่ปุ่นลูกผสมอี๋หลาน

## อ้างอิง

## แหล่งข้อมูลอื่น

* Rosetta Project: Atayal Swadesh list
* Ci'uli Atayal Wordlist at the Austronesian Basic Vocabulary Database
* Yuánzhùmínzú yǔyán xiànshàng cídiǎn 原住民族語言線上詞典   – Atayal search page at the "Aboriginal language online dictionary" website of the Council of Indigenous Peoples of Taiwan

อตายัล
ภาษาต้ง

**ภาษาต้ง** หรือเรียกชื่อในภาษาของชาวต้งว่า **ลิ๊กก๊ำ** (leec Gaeml) เป็นภาษาตระกูลขร้า-ไท พูดโดยชาวต้งในประเทศจีน แต่เดิมเคยเขียนด้วยอักษรจีน ต่อมาได้มีการพัฒนาการเขียนด้วยอักษรละตินเมื่อ พ.ศ. 2501 แต่ไม่แพร่หลายมากนัก  ภาษาต้งสามารถแบ่งได้เป็น 2 กลุ่ม คือ กลุ่มภาษาต้งเหนือและภาษาต้งใต้

## อ้างอิง
* Ōu Hēngyuán 欧亨元: Cic deenx Gaeml Gax / Dòng-Hàn cídiǎn 侗汉词典 (Dong-Chinese dictionary; Běijīng 北京, Mínzú chūbǎnshè 民族出版社 2004), ISBN 7-105-06287-8.

ตง
หมวดหมู่:กลุ่มภาษากัม-ฉุ่ย
พิพิธภัณฑ์ตำหนักปลายเนิน

[thumb|widthpx| สัญลักษณ์พิพิธภัณฑ์ตำหนักปลายเนินที่รถไฟฟ้ามหานคร [สถานีคลองเตย]]
**พิพิธภัณฑ์ตำหนักปลายเนิน** หรือ **วังคลองเตย** ตั้งอยู่บนถนนพระรามที่ 4 กรุงเทพฯ แต่เดิมเป็นพระตำหนักที่สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงใช้เป็นที่ประทับชั่วคราวในเบื้องแรกและทรงเป็นที่ประทับถาวรในเวลาต่อมา ปัจจุบันตำหนักปลายเนินนี้ได้ใช้เป็นสถานที่จัดงานวันนริศฯ โดยมูลนิธิสมเด็จเจ้าฟ้าฯ กรมพระยานริศรานุวัติวงศ์ ซึ่งจัดเป็นประจำในวันที่ 28 เมษายน ของทุกปี ซึ่งเป็นวันคล้ายวันประสูติของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ และเปิดโอกาสให้บุคคลภายนอกเข้าชมได้ในวันที่ 29 เมษายน ของทุกปี ในเวลาราชการ โดยไม่เสียค่าใช้จ่าย

## ประวัติ
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ โปรดให้ซื้อเรือนไทยอย่างโบราณเพื่อสร้างเป็นพระตำหนักที่ประทับ ก่อสร้างเสร็จในปี  พ.ศ. 2457 โดยมีพระประสงค์จะให้เสร็จโดยเร็วและไม่สิ้นเปลือง เนื่องจากมักทรงพระประชวรเมื่อประทับที่วังท่าพระ ข้างพระบรมมหาราชวัง และมีพระดำริจะมาประทับนอกเมืองเป็นครั้งคราว จนกระทั่งเข้าช่วงปลายของพระองค์ พระตำหนักนี้จึงเป็นที่ประทับโดยถาวรไป ส่วนวังท่าพระนั้น จะเสด็จไปประทับเฉพาะช่วงหน้าหนาวหรือช่วงที่มีงานพระราชพิธีเท่านั้น สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เสด็จประทับ อยู่ ณ วังที่ตำบลคลองเตยจนกระทั่งสิ้นพระชนม์ลงในปี พ.ศ. 2490 วังนี้จึงตกแก่ทายาทในราชสกุลจิตรพงศ์นับแต่บัดนั้นเป็นต้นมา อนึ่ง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดำเนินมาเพื่อทรงดนตรีไทยร่วมกับหม่อมเจ้าหญิงกรณิกา จิตรพงศ์ และศิลปินอาวุโสจากกรมศิลปากรอยู่เป็นประจำ 

เมื่อแรกตัวพระตำหนักสร้างมุงหลังคาจากทุกหลัง บางหลังฝาทำด้วยแผงไม้ไผ่สานมีไม้ประกับเป็นกรอบค้ำเปิดขึ้นได้ทั้งฝา ต่อมาได้เปลี่ยนใช้กระเบื้องไม้สักมุงหลังคาแทน เพราะต้องเปลี่ยนใหม่ทุก 2 - 3 ปี ส่วนฝาเปลี่ยนเป็นฝาไม้มีหน้าต่างกว้าง เนื่องจากไม่สะดวกในฤดูฝน ซึ่งยุคนั้นไม่มีใครเคยทำ 

ปัจจุบันวังปลายเนินยังเป็นที่ประทับ และที่อยู่อาศัยของทายาทในราชสกุลจิตรพงศ์อยู่ โดยมีอาคารอื่นอีก เช่น

* ตำหนักตึก ซึ่งเป็นที่ประทับ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมือช่วงสุดท้ายของพระชนม์ชีพ
* ตำหนักประเสบัน เป็นเรือนไม้ยกพื้นสูงทรงยุโรปที่ประทับของ หม่อมเจ้าเจริญใจ จิตรพงศ์ ต่อมารื้อลงเป็นเรือน 2 ชั้น 2 หลัง
* เรือนไม้ริมบ่อ - ศาลาริมน้ำ สมัยที่ยังมีคลองหน้าวัง ปัจจุบันรื้อย้ายมาปลูกกลางสวนเป็นศาลาทรงไทย
* ตำหนัก หม่อมเจ้าเพลารถ จิตรพงศ์
และ เรือนอื่น ๆ ซึ่งทยอยสร้างขึ้นทีหลัง เช่น บ้านหม่อมราชวงศ์จักรรถ จิตรพงศ์ อดีตปลัดกระทรวงวัฒนธรรม เป็นต้น

## ลักษณะอาคาร
เป็นเรือนไทย 2 ชั้น ชั้นล่างเป็นใต้ถุนสูงยกพื้นโล่ง มีโครงสรางเสาชั้นล่างเป็นเสาปูน ส่วนตัวเรือนเป็นเรือนไม้ทั้งหมด หลังคาจั่วปีกนก มุงด้วยกระเบื้องดินเผา เป็นลักษณะของเรือนไทยประเพณีทั้งหลัง มีการวางผังต่างไปจากเรือนไทยโบราณทั่วไป คือยืนตามตะวันทุกหลัง และวางเหลื่อมเยื้องกันเพื่อรับลมและเลี่ยงการรับแดดแทนการวางเรือนล้อมรอบนอกชาน

## อ้างอิง
* พระตำหนักปลายเนิน
* พิพิธภัณฑ์ ตำหนักปลายเนิน  
* ก้าวสู่ควอเตอร์สุดท้ายแห่งชีวิต :จิตรพงศ์ จักรรถ, ม.ร.ว.
## แหล่งข้อมูลอื่น
*

หมวดหมู่:โบราณสถานในเขตคลองเตย
หมวดหมู่:ตำหนัก
หมวดหมู่:อาคารอนุรักษ์
ตำหนักปลายเนิน
วงจรเชิงผสม

thumb|วงจรเชิงผสม
**วงจรเชิงผสม** (Combinational Curcuit) หรือ*วงจรไร้ความจำ* เกิดจากการต่อลอจิกเกตเข้าด้วยกันโดยไม่มีการต่อกลับ (feed back) ของสาย ทำให้สำหรับทุก ๆ อินพุตชุดใดชุดหนึ่ง จะมีเอาต์พุตเพียงชุดเดียวเท่านั้น ในระบบวงจรดิจิตอลนั้นโดยทั่ว ๆ ไปแล้ว  **วงจรเชิงผสม**มักใช้ทำ หน่วยคำนวณและตรรกะ เช่น วงจรบวก วงจรลบ วงจรเปรียบเทียบ ฯลฯ หรือใช้ในการออกแบบเป็นส่วนหนึ่งของวงจรเชิงลำดับ หรือ ส่วนข้อมูล (Data Path) 
thumb|ตัวอย่างวงจรเชิงผสม จะเห็นว่าไม่มีการต่อกลับของสาย
## การบรรยายวงจรเชิงผสม
การบรรยายวงจรเชิงผสม (Combinational logic representation) สามารถบรรยายวงจรเชิงผสมหนึ่ง ๆ ได้โดยใช้
* ตารางค่าความจริง 
* ผังคาร์โนท์ 
* สมการบูลลีน
* แผนผังวงจร
* ภาษาบรรยายเชิงฮาร์ดแวร์

## การออกแบบวงจรเชิงผสม
การออกแบบวงจรเชิงผสมจะใช้หลักการพีชคณิตแบบบูล ที่ว่า สำหรับทุก ๆ ฟังก์ชันลอจิกใด ๆ จะสามารถเขียนอยู่ในรูปซึ่งใช้แค่ ตัวดำเนินการพื้นฐาน and or not เพียงแค่สามตัวได้เสมอ เพื่อแปลงทุกค่าความจริงของอินพุตและเอาต์พุต ให้เป็นสมการบูลลีน ซึ่งมีตัวดำเนินการพื้นฐาน and or not ทั้งหมด โดยเราสามารถออกแบบวงจรเชิงผสมได้ตามขั้นตอนดังนี้
# เขียนตารางค่าความจริงของวงจร
# เขียนผังคาร์โนท์และลดรูปวงจร
# แปลงจากผังคาร์โนท์เป็นสมการบูลลีน
# ออกแบบแผนผังวงจร

## ดูเพิ่ม
* วงจรเชิงลำดับ
* Sum of Products
* Product of Sums

หมวดหมู่:อิเล็กทรอนิกส์ดิจิทัล
หมวดหมู่:วงจรดิจิทัล
ชัยธรรศ วัฒนพานิช

**ชัยธรรศ วัฒนพานิช** นามเดิม **นวพล ลำพูน** (เกิด 5 ธันวาคม พ.ศ. 2531) ชื่อเล่น **กาย** เป็นที่รู้จักในชื่อ **นวพล ลำพูน** เป็นนักแสดงชาวไทย และเป็นลูกของอำพล ลำพูน กับมาช่า วัฒนพานิช

## ประวัติ
นวพลเกิดที่นครรัฐวาติกัน มีเชื้อสายเยอรมันจากมารดา เข้ารับการศึกษาจากโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา จนถึงชั้นประถมปีที่ 5 แล้วศึกษาต่อที่ Geelong Grammar School เมืองเมลเบิร์น ประเทศออสเตรเลีย ในระดับชั้นมัธยมศึกษาถึงเกรด 10 (ม.4) แล้วกลับมาจบชั้นมัธยมศึกษาปีที่ 6 ในไทย เคยศึกษาที่คณะศิลปศาสตร์ เอกภาษาอังกฤษ มหาวิทยาลัยศรีปทุม ปัจจุบันกำลังศึกษาระดับปริญญาตรี ด้านภาพยนตร์ กราฟิก แอนิเมชั่นที่ประเทศออสเตรเลีย

มีผลงานถ่ายแบบ, โฆษณา, มิวสิควีดีโอ รวมทั้งแสดงภาพยนตร์ และละครช่อง 7 เรื่อง *หอบรักมาห่มป่า* คู่กับอุษามณี ไวทยานนท์ เมื่อ ปี พ.ศ. 2554

## ผลงาน
### มิวสิกวิดีโอ
* ยิ้มทั้งน้ำตา ศิลปิน Maya King แสดงร่วมกับ สิรินทร์ ก่อเกียรติ, ทองภูมิ สิริพิพัฒน์ (2553) 
* ตัวสำรอง ศิลปิน แคลอรี่ส์ บลาห์ บลาห์
* Fall in love ศิลปิน Sugar Eyes

### ภาพยนตร์
* อยากได้ยินว่ารักกัน รับบท ก้าว คู่กับ รุจิภาส ก่อเกียรติ
* ปี 2555 เธอ ฉัน ข้าว ดาวอังคาร (คู่กับ ยิปซี คีรติ)
* ฟินสุโค่ย (2557)
* ลูกทุ่งซิกเนเจอร์ (2559)

### ละครโทรทัศน์

## อ้างอิง

## แหล่งข้อมูลอื่น
* 

หมวดหมู่:นายแบบไทย
หมวดหมู่:ชาวไทยเชื้อสายเยอรมัน
หมวดหมู่:นักแสดงชายชาวไทย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
มะเร็งต่อมน้ำเหลืองชนิดฮอด์จกิน

**มะเร็งต่อมน้ำเหลืองชนิดฮอดจ์กิน** () หรือ **โรคฮอดจ์กิน** () เป็น มะเร็งต่อมน้ำเหลือง ชนิดหนึ่งที่ได้รับการอธิบายโดย Thomas Hodgkin ในปี พ.ศ. 2375 มะเร็งต่อมน้ำเหลืองชนิดฮอดจ์กิน มีลักษณะทางคลินิคคือจะแพร่กระจายจากต่อมน้ำเหลืองหนึ่งไปยังต่อมน้ำเหลืองหนึ่งไปเรื่อยๆ และแพร่กระจายไปทั่วร่างกายในที่สุด ทางพยาธิวิทยาจะพบว่าโรคนี้มี Reed-Sternberg cell อยู่ โรค Hodking'sมะเร็งต่อมน้ำเหลืองนี้เป็นโรคมะเร็งชนิดแรกที่สามารถรักษาได้ด้วยการฉายรังสี ต่อมาก็เป็นมะเร็งชนิดแรกที่ได้รับการรักษาด้วย combination chemotherapy อีกด้วย อัตราการรักษาอยู่ที่ประมาณ 93% ทำให้โรคนี้เป็นโรคมะเร็งที่มีโอกาสรักษาหายได้มากที่สุดชนิดหนึ่ง

## ระบาดวิทยา
มะเร็งต่อมน้ำเหลืองชนิดฮอดจ์กิน ต่างจากโรคมะเร็งต่อมน้ำเหลืองชนิดอื่นๆ ซึ่งมีอุบัติการณ์เพิ่มขึ้นตามอายุตรงที่ มะเร็งต่อมน้ำเหลืองชนิดฮอดจ์กิน มีอุบัติการณ์เป็นโค้งแบบ bimodal คือจะพบมากที่สุดในคนอายุ 15-35 ปี และพบรองลงมาในคนอายุตั้งแต่ 55 ปีขึ้นไป โดยมี peak แตกต่างกันไปบ้างตามแต่ละเชื้อชาติ โดยภาพรวมแล้วพบมากในเพศชาย ยกเว้นชนิดที่มี nodular sclerosis ซึ่งจะพบมากในเพศหญิง ในหนึ่งปีจะมีคนเป็น มะเร็งต่อมน้ำเหลืองชนิดฮอดจ์กิน ประมาณ 1/25,000 คน นับเป็นจำนวนน้อยกว่า 1% ของมะเร็งทุกชนิด อุบัติการณ์ของการเกิด มะเร็งต่อมน้ำเหลืองชนิดฮอดจ์กิน จะเพิ่มสูงขึ้นในผู้ป่วยติดเชื้อ HIV แต่จะแตกต่างจากโรคมะเร็งต่อมน้ำเหลืองที่มีความเกี่ยวข้องกับการติดเชื้อ HIV ชนิดอื่นๆ ตรงที่จะพบมากในผู้ป่วยที่มีปริมาณ CD4 T cell ที่สูง

## อาการ
อาการที่พบมากที่สุดของ มะเร็งต่อมน้ำเหลืองชนิดฮอดจ์กิน คือต่อมน้ำเหลืองของผู้ป่วยจะบวมขึ้นแต่ไม่มีอาการเจ็บปวด ต่อมน้ำเหลืองที่จะได้รับผลกระทบบ่อยที่สุดคือต่อมน้ำเหลืองในช่องอกซึ่งจะเห็นได้จากการทำเอกซเรย์ทรวงอก 30% ของผู้ป่วย มะเร็งต่อมน้ำเหลืองชนิดฮอดจ์กิน มีม้ามโตแต่มักไม่โตมากนัก ตับอาจจะโตได้ซึ่งพบใน 5% ของผู้ป่วย

ประมาณหนึ่งในสามของผู้ป่วย มะเร็งต่อมน้ำเหลืองชนิดฮอดจ์กิน จะมีอาการทาง systemic เช่น มีไข้ต่ำๆ เหงื่อออกในเวลากลางคืน น้ำหลักลด คัน (pruritus) อ่อนเพลีย ผู้ป่วยบางคนอาจจะเจ็บต่อมน้ำเหลืองที่โตได้หลังจากดื่มแอลกอฮอล์ แต่ไม่ค่อยพบมากนัก บางรายอาจมีไข้ขึ้นสูงและลงสลับกันเรียกว่า Pel-Ebstein fever แต่ยังเป็นที่ถกเถียงกันอยู่ว่าอาการไข้ชนิดนี้มีอยู่จริงหรือไม่ อาการทาง systemic อย่างการมีไข้ น้ำหนักลดนั้นเรียกรวมกันว่า B symptoms

## การวินิจฉัย
จำเป็นที่จะต้องแยก มะเร็งต่อมน้ำเหลืองชนิดฮอดจ์กิน ออกจากโรคที่ทำให้ต่อมน้ำเหลืองโตขึ้นโรคอื่นๆ ที่ไม่ใช่มะเร็ง อย่างเช่นโรคติดเชื้อต่างๆ และต้องแยกออกจากมะเร็งชนิดอื่น การให้การวินิจฉัยที่แม่นยำที่สุดทำโดยการส่งชิ้นเนื้อจากต่อมน้ำเหลืองไปตรวจ อาจตรวจเลือดเพื่อดูการทำงานของอวัยวะหลักอื่นๆ และเพื่อศึกษาความเสี่ยงในการรักษาด้วยเคมีบำบัด อาจทำ PET scan เพื่อหารอยโรคที่มองไม่เห็นด้วย CT scan และอาจใช้ Gallium scan แทน PET scan

## พยาธิวิทยา
### Macroscopy
ต่อมน้ำเหลืองที่ได้รับผลกระทบจะโตขึ้น แต่รูปร่างยังไม่เปลี่ยนแปลงเพราะ capsule ไม่ถูก invade ผิวหน้าตัดมักมีสีขาวอมเทาเสมอกัน บางครั้งอาจพบมี nodule
### Microscopy
การศึกษาทาง microscopic โดยการทำ biopsy ต่อมน้ำเหลืองจะพบ Reed-Sternberg cells

หมวดหมู่:มะเร็ง
หมวดหมู่:โลหิตวิทยา
หมวดหมู่:โรค
หมวดหมู่:โรคทางโลหิตวิทยา
หมวดหมู่:มะเร็งต่อมน้ำเหลือง
วังวาริชเวสม์

**วังวาริชเวสม์** ตั้งอยู่ที่ซอยสุโขทัย 6 ถนนสุโขทัย เขตดุสิต กรุงเทพมหานคร สร้างขึ้นใน พ.ศ. 2476 (1 ปี ภายหลังการเปลี่ยนแปลงการปกครอง) เพื่อเป็นที่ประทับของพระเจ้าบรมวงศ์เธอ พระองค์เจ้าวาปีบุษบากร พระธิดาในพระบาทสมเด็จพระจุลจอมเกล้าเจ้าอยู่หัวโดยมีพระสาโรชรัตนนิมมานก์ สถาปนิกไทยรุ่นบุกเบิกที่สำเร็จการศึกษาจากต่างประเทศเป็นผู้ออกแบบและควบคุมการก่อสร้าง

ปัจจุบัน วังวาริชเวสม์ เป็นอาคารอนุรักษ์ของสำนักงานทรัพย์สินส่วนพระมหากษัตริย์ ซึ่งต่อมาคือสำนักงานทรัพย์สินพระมหากษัตริย์ และสำนักงานพระคลังข้างที่ในปัจจุบัน และครอบครองการใช้ประโยชน์โดยบริษัท แม็ทชิ่ง สตูดิโอ จำกัด (มหาชน)

## สถาปัตยกรรม
เนื่องด้วยเป็นอาคารหลังแรก ๆ ในช่วงของการเปลี่ยนยุคทางสถาปัตยกรรมจากตอนปลายรัชสมัยพระบาทสมเด็จพระปกเกล้าเจ้าอยู่หัว ซึ่งยังติดกับรูปแบบเดิมที่อิงอยู่กับอิทธิพลสถาปัตยกรรมตะวันตกแบบโบราณ สู่ต้นรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ซึ่งทันสมัยและเป็นสากลมากยิ่งขึ้น และ การก่อสร้างจึงเน้นความประหยัดและเรียบง่าย เนื่องจากขณะที่ก่อสร้างนั้นสยามอยู่ในภาวะเศรษฐกิจตกต่ำ มีการเปลี่ยนแปลงรูปแบบวัสดุก่อสร้างใหม่เพื่อเพิ่มความคงทนถาวร โดยนำคอนกรีตเสริมแรงมาใช้แทนไม้หรือปูนทั้งในส่วนที่เป็นโครงสร้างและองค์ประกอบตกแต่ง ใช้ลวดลายเรขาคณิตแทน ลวดลายฉลุแบบเดิม (ขนมปังขิง) เดิม นอกจากนี้ ยังเป็นยุคเปลี่ยนสถาปนิกจากที่เคยเป็นเจ้านาย ขุนนาง หรือชาวต่างชาติ มาเป็นสามัญชน แสดงให้เห็นวิวัฒนาการเชิงรูปแบบและโครงสร้างทางสถาปัตยกรรมในประเทศไทย

## อ้างอิง
* ธำรงคุณค่าแห่งวิถีอารยะ  สำนักงานทรัพย์สินส่วนพระมหากษัตริย์

## แหล่งข้อมูลอื่น

วาริชเวสม์

หมวดหมู่:โบราณสถานในเขตดุสิต